সংগঠন বিরোধি কার্যকলাপ পরিচালনা করায় ট্যুর অপারেটরস্ এসোসিয়েশন অব কক্সবাজার (টুয়াক) বাংলাদেশ এর সাবেক সভাপতি এম রেজাউল করিম, সাবেক সিনিয়র সহ সভাপতি কামরুজ্জামান ওবাইদুল, সাবেক সহ সভাপতি মিজানুর রহমান মিল্কি, সাবেক সহ সাধারণ সম্পাদক জসিম উদ্দিন, সাবেক সাংগঠনিক সম্পাদক ফোরকান জুয়েল, সাবেক অর্থ সম্পাদক মোহাম্মদ আরকান, সাবেক দপ্তর সম্পাদক ইকবাল হোসেন সাজ্জাদ, সাবেক পর্যটন বিষয়ক সম্পাদক বেলাল আবেদীন ভুট্টো, সাবেক তথ্য প্রযুক্তি বিষয়ক সম্পাদক নুর মোহাম্মদ মনির, সাবেক প্রচার সম্পাদক কাজল মহাজন এবং সাবেক কার্যকরি সদস্য কাদের খাঁন কে টুয়াকের সাধারণ সদস্যপদ হতে সাময়িক বহিষ্কার করা হয়। বহিষ্কৃত সদস্যগণ সাবেক কমিটিতে দায়িত্ব পালনরত অবস্থায় নিজেদের পদ দীর্ঘায়িত করার লক্ষে ষড়যন্ত্রমূলকভাবে জয়েন্ট স্টক কোম্পানিতে বাংলাদেশ ট্যুরিজম এসোসিয়েশন নামে একই ধরনের আরেকটি সংগঠন নিবন্ধনের আবেদন করে সংগঠনের সকল সদস্যদের সাথে বিশ্বাসঘাতকতা করেছেন। তাছাড়া তাদের পূর্ববর্তী কমিটি হতে গৃহিত টাকা বকেয়া পরিশোধ না করে আত্মসাৎ করে সংগঠনকে দেনাগ্রন্থ রেখে মামলা মোকদ্দমায় জড়িয়ে দিয়েছেন। সংগঠনের সাবেক কমিটির সভাপতি এম রেজাউল করিম এবং সাধারণ সম্পাদক আসাফ উদ্ দৌলা (আশেক) এর মধ্যে সৃষ্ট বিরোধ এবং ঐ কমিটি সংগঠনের নিয়ম-নীতি অমান্য করে সাধারণ সদস্যদের অনুমোদনবিহীন ও নামভাঙ্গিয়ে বহিষ্কার আদেশ প্রদান, নির্বাচনকালিন গচ্ছিত অর্থ তচরুপ, হিসাব অনুমোদন না নেওয়া, সংগঠনের আয়ের খাত সমুহ বন্ধ করা, পর্যটন মেলা আয়োজনে ব্যর্থতা, প্রতিষ্ঠাতা সদস্যদের অসম্মান করা, সংগঠন ব্যবহার করে ব্যক্তিগত সুবিধাভোগ করা, সভা ও কার্যক্রম সমুহ নিয়মিতভাবে পরিচালনা না করা, ট্যুর অপারেটিং ব্যবসা বাস কাউন্টারের হাতে তুলে দেয়া, ভুয়া কার্যবিবরণি খাতা ব্যবহার করা, সংগঠনের নাম পরিবর্তনের প্রচেষ্ঠা করা, পত্র-পত্রিকায় জয়েন্ট স্টক নিবন্ধন নিয়ে পাল্টাপাল্টি অভিযোগ করাসহ নানা ধরনের অর্মাজনীয় অপরাধ সংগঠিত করায় বিগত ২২/০৪/২০১৭ইং সাধারণ সদস্যদের তলবী সভায় সর্বসম্মতিক্রমে উক্ত কমিটি বিলুপ্ত ঘোষনা করে নয় (০৯) সদস্য বিশিষ্ট একটি আহ্বায়ক কমিটি এবং চার (০৪) সদস্য বিশিষ্ট একটি সমন্বয় কমিটি গঠন করে দায়িত্ব প্রদান করা হয়। সাবেক সভাপতি এম রেজাউল করিম কর্তৃক একের পর এক অসাংগঠনিক কার্য পরিচালনা করায় ইতিপূর্বে তাহার উপর অনাস্থা প্রদান করে কমিটির চার (০৪) সদস্য পদত্যাগ করেন। আহ্বায়ক কমিটি দায়িত্ব গ্রহনের পর সাবেক সভাপতি এম. রেজাউল করিমকে দায়িত্ব হস্তান্তরের নোটিশ প্রদান করা হলেও তিনি দায়িত্ব হস্তান্তর না করে পাল্টা সাধারণ সদস্যদের অবহিত ব্যতিরেখে রাতের অন্ধকারে সংগঠনের অফিস হতে খাতাপত্র, হিসাব নিকাশ, মানি রশিদ, ভাউচার, লাইট ফ্যান, কম্পিউটার সামগ্রী, আসবাবপত্র, সাইনবোর্ডসহ যাবতীয় মালামাল সমূহ চুরি করে নিয়ে যান। সাবেক সভাপতি এম. রেজাউল করিম আগামী নির্বাচনে অংশগ্রহন না করার জন্য এবং সভাপতি পদবী আজীবন পরিচয় প্রদানের কুমানসে সাধারণ সদস্যদের টাকায় কেনা উপরোক্ত মালামাল নিয়ে আরেকটি সংগঠন করার পায়ঁতারা করে যাচ্ছে এবং এখনো তিনি বিভিন্ন জায়গায় সভাপতি পরিচয় প্রদান করার অপরাধে অদ্য ২৭/০৫/২০১৭ইং তারিখ টুয়াক ফাউন্ডার কমিটির চেয়ারম্যান ও আহ্বায়ক জনাব এম. এ হাসিব বাদলের সভাপতিত্বে অনুষ্ঠিত আহ্Ÿায়ক কমিটি এবং সমন্বয় কমিটির যৌথ সভায় সর্বসম্মতিক্রমে তাদের সাধারণ সদস্যপদ হতে সাময়িকভাবে বহিষ্কার করার সিদ্ধান্ত গৃহিত হয়।